Source: https://www.epi.sk/zz/1980-63
Timestamp: 2020-02-21 19:31:38+00:00
Document Index: 9376862

Matched Legal Cases: ['§ 1', '§ 6', '§ 7', '§ 8', '§ 9', '§ 39', '§ 1', '§ 38', '§ 38']

63/1980 Zb. Vyhláška Federálneho ministerstva zahraničného obchodu o zriaďovaní a vykonávaní činnosti obchodných... | Aktuálne znenie
Hľadaj v 63/1980 ×
63/1980 Zb.
Vyhláška č. 63/1980 Zb.Vyhláška Federálneho ministerstva zahraničného obchodu o zriaďovaní a vykonávaní činnosti obchodných zastupiteľstiev zahraničných osôb
Platnosť od 12.06.1980 do30.06.1990
Účinnosť od 01.07.1980 do30.06.1990
Zrušený 265/1990 Zb.
Oddiel 1 - Žiadosť o udelenie povolenia na zriadenie a vykonávanie činnosti obchodných zastupiteľstiev zahraničných osôb (§ 1 - § 6)
Oddiel 2 - Zriaďovanie a vykonávanie činnosti obchodných zastupiteľstiev zahraničných osôb bez povolenia (§ 7)
Oddiel 3 - Prechodné a záverečné ustanovenia (§ 8 - § 9)
Aktuálne znenie 01.07.1980 - 30.06.1990
z 29. mája 1980
o zriaďovaní a vykonávaní činnosti obchodných zastupiteľstiev zahraničných osôb
Federálne ministerstvo zahraničného obchodu po dohode s Federálnym ministerstvom financií, Federálnym ministerstvom dopravy a Štátnou bankou československou ustanovujú podľa § 39 zákona č. 42/1980 Zb. o hospodárskych stykoch so zahraničím (ďalej len „zákon“):
Žiadosť o udelenie povolenia na zriadenie a vykonávanie činnosti obchodných zastupiteľstiev zahraničných osôb
(1) V žiadosti o povolenie na zriadenie a vykonávanie činnosti obchodného zastupiteľstva (ďalej len „žiadosť“) uvedie zahraničná osoba najmä:
a) svoj názov (meno), sídlo (bydlisko),
b) predmet podnikania a výšku kapitálu,
c) osoby, ktoré konajú ako štatutárne orgány zahraničnej právnickej osoby,
d) predmet a rozsah navrhovanej činnosti obchodného zastupiteľstva a jeho právne postavenie v rámci zahraničnej právnickej osoby.
(2) Zahraničná osoba doloží uvedené údaje úradne overenými listinami.
(3) Zo žiadosti musí vyplývať, s ktorými československými organizáciami bola zahraničná osoba pred podaním žiadosti v hospodárskom styku a v akom rozsahu.
(4) V žiadosti označí zahraničná osoba československú osobu oprávnenú poskytovať právnu pomoc, ktorú splnomocnila na to, aby za ňu prijímala oznámenia týkajúce sa vybavovania žiadosti.
(5) Žiadosť sa podáva v českom alebo slovenskom jazyku a musí byť podpísaná štatutárnym orgánom zahraničnej osoby.
Zahraničná osoba predkladá žiadosť podľa § 1 v piatich vyhotoveniach ústrednému orgánu, ktorý je podľa § 38 zákona príslušný vydať povolenie na zriadenie a vykonávanie činnosti obchodného zastupiteľstva zahraničnej osoby (ďalej len „príslušný ústredný orgán“).
Ak žiadosť nemá predpísané náležitosti alebo nie je doložená predpísanými dokladmi, vyzve príslušný ústredný orgán žiadateľa, aby v určenej lehote zistené nedostatky odstránil. Ak žiadateľ tejto výzve nevyhovie v určenej lehote, príslušný ústredný orgán žiadosť odmietne.
Pri posudzovaní žiadosti prihliada príslušný ústredný orgán najmä na to, či sú predpoklady, že činnosť obchodného zastupiteľstva prispeje k rozvoju hospodárskych stykov medzi Československou socialistickou republikou a štátom, na území ktorého má zahraničná osoba sídlo (bydlisko).
V povolení na zriadenie a vykonávanie činnosti obchodného zastupiteľstva zahraničnej osoby určí príslušný ústredný orgán podmienky, za akých sa môže obchodné zastupiteľstvo zahraničnej osoby zriadiť a akým spôsobom môže vykonávať činnosť na území Československej socialistickej republiky.
Ústredný orgán, ktorý podľa § 38 zákona udelil zahraničnej osobe povolenie na zriadenie a vykonávanie činnosti obchodného zastupiteľstva, môže udelené povolenie zrušiť alebo zmeniť,
a) ak sa pri činnosti obchodného zastupiteľstva alebo v súvislosti s tým porušia československé právne predpisy alebo podmienky určené v povolení;
b) ak sa zmenili alebo zanikli skutočnosti, na základe ktorých sa povolenie udelilo;
c) ak zrušenie obchodného zastupiteľstva vyžadujú dôležité záujmy československého národného hospodárstva.
Zriaďovanie a vykonávanie činnosti obchodných zastupiteľstiev zahraničných osôb bez povolenia
(1) Povolenie na zriadenie obchodného zastupiteľstva na území Československej socialistickej republiky nie je potrebné, ak zriadenie obchodného zastupiteľstva určitej zahraničnej osoby ustanovuje medzinárodná zmluva, ktorou je Československá socialistická republika viazaná.
(2) V prípadoch uvedených v odseku 1 určí ústredný orgán, ktorý je inak príslušný udeliť povolenie na zriadenie obchodného zastupiteľstva zahraničnej osoby, v medziach príslušnej medzinárodnej zmluvy, rozsah a spôsob vykonávania činnosti obchodného zastupiteľstva.
(1) Povolenie udelené podľa tejto vyhlášky nenahrádzajú povolenia podľa devízových predpisov.1)
(2) Povolenia na zriadenie a vykonávanie činnosti obchodných zastupiteľstiev zahraničných osôb vydané podľa vyhlášky Federálneho ministerstva zahraničného obchodu č. 125/1975 Zb. o vykonávaní zahraničnoobchodnej činnosti pre zahraničné podniky sa považujú za povolenia vydané podľa zákona.
1) Zákon č. 142/1970 Zb. o devízovom hospodárstve.
Vyhláška č. 143/1970 Zb., ktorou sa vykonáva zákon o devízovom hospodárstve.